|  |  |  |
| --- | --- | --- |
| zsk_Logos_black zsk**zriaďovateľ** | Logo školy | **Stredná odborná škola** **poľnohospodárstva a služieb na vidieku**Predmestská 82010 01 Žilina 1 |

**Dodatok č. 1**

**k vnútornej smernici prevencia a riešenie šikanovania žiakov**

**Šikana cez internet – kyberšikana**

Kyberšikanovanie je negatívnym javom na internete, ktorý má stúpajúcu tendenciu. Hlavný vplyv na túto skutočnosť má neustále rozširovanie internetových technológií. Z uvedeného dôvodu sa výrazná časť šikanovania presunula do virtuálneho prostredia. Agresor zostáva v anonymite a obeť považuje virtuálne šikanovanie za deštruktívnejšie, nemôže pred ním nikam uniknúť. Kyberšikana sa rýchlo šíri k veľkému počtu ľudí a to nekontrolovateľne.

Čo všetko môžeme označiť za kyberšikanovanie:

* urážky a nadávky prostredníctvom komentárov k fotografiám, videám na sociálnych sieťach
* urážajúce správy cez email
* nadávanie cez čet
* anonymné telefonáty
* zastrašovanie, obťažovanie
* zmena profilu obete agresorom
* zverejnenie súkromnej komunikácie
* ohováranie na sociálnych sieťach
* zverejnenie nepríjemných alebo nevhodne upravených fotografií
* krádež identity, vytváranie falošných a posmešných profilov
* kybernetické prenasledovanie (manipulácia agresora s obeťou)

Ako odhaliť kyberšikanu, vznik podozrenia

* ak žiak nečakane prestane používať počítač
* nervozita, smutný výraz pri čítaní emailov
* zmena nálady a správania – nahnevané, depresívne, frustrované správanie po odchode od počítača
* žiak nechce chodiť do školy, medzi ľudí
* vyhýba sa rozhovoru o tom, čo robí na počítači
* ak žiak rýchlo vypína obrazovku alebo zatvára programy v počítači.

Dôsledky kyberšikanovania:

* zanedbávanie školských povinností
* zlyhávanie v škole
* zdravotné ťažkosti spôsobené psychickými príčinami (poruchy spánku, bolesti žalúdka, pocity hanby, depresie, smútok, úzkosť a strach, pokles sebadôvery, sebapoškodzovanie, pomsta, pocit ohrozenia)

**Prevencia**

a) Prevencia zo strany jednotlivca

* dávať veľký pozor pri zverejňovaní osobných údajov, fotografií, videí
* dôsledne si premyslieť, komu poskytnúť svoje osobné údaje
* dať vedieť agresorovi, že vám jeho správanie vadí
* upozorniť agresora, že podniknete kroky, aby to skončilo (právne)
* dôležité je si uchovať dôkazy o čine
* blokovať správy od osoby, ktorá šikanuje
* nahlásenie agresora administrátorovi, prípadne šikanovanie oznámiť polícii – už deti od 14 rokov sú trestnoprávne zodpovedné za vydieranie, ohováranie, vyhrážanie a môžu byť postihované

b) Prevencia zo strany učiteľa

* do osnov vyučovacieho procesu zapracovať prevenciu voči ohrozeniu emailom
* informovať žiakov v triedach o neetickom správaní formou kyberšikany (zapracovať do plánu práce TU, plánu triednických hodín)
* naučiť žiakov kriticky myslieť a zodpovedne sa správať
* zapracovanie mediálnej výchovy do učebných osnov a ŠkVP
* informácia žiakov o možnostiach ohrozenia cez internet a možnosti riešenia problému
* informovať žiakov, kde nájdu pomoc (bezplatná telefonická linka: 116 111 alebo email: potrebujem@pomoc.sk)
* diskusie o modelových situáciách na triednických hodinách
* komunikácia so žiakom o danom probléme, s rodičom, navrhnúť možnosti riešenia

Žilina 28. septembra 2016

 Ing. Ľubomír Schvarc

 riaditeľ školy